નવી દિલ્હી: સ્વતંત્ર દિન સમારોહ પ્રસંગે લાલ કિલ્લાની આસપાસ આતંકી હુમલાને નિષ્ફળ બનાવવા માટે આકાશથી પાતાળ સુધી ૧૦ સુરક્ષા ચક્ર ગોઠવવામાં આવ્યાં છે. અહીં તહેનાત સુરક્ષા દળો બેરેતા એસોલ્ટ રાઈફલ, હાઈટેક ગેઝેટ્સ, બોડી આર્મ્સ, હેલ્મેટ્સ અને દુરબીનથી સજ્જ રહેશે. ૧૫મી ઓગસ્ટે વડા પ્રધાન નરેન્દ્ર મોદી લાલ કિલ્લા પર ત્રિરંગો લહેરાવશે અને ભાષણ આપશે. મોદી લાલ કિલ્લા પરથી ત્રીજી વખત ભાષણ આપશે. લાલ કિલ્લાની સુરક્ષા વ્યવસ્થા અનેક રીતે અભેદ્ય અને જડબેસલાક રહેશે.